પ્રણવ મુખરજીએ પોતાના સંબોધનની શરૂઆતમાં સ્પષ્ટ કરી દીધું હતું કે તેઓ અહીં દેશ, રાષ્ટ્રવાદ અને દેશભક્તિ વિશે વાત કરવા આવ્યા છે. પ્રણવ મુખરજીએ જણાવ્યું કે, રાષ્ટ્રવાદ કોઈ ધર્મ અને ભાષામાં વહેંચાયેલો નથી. પૂર્વ રાષ્ટ્રપતિએ તેમના ભાષણમાં ભારતીય રાજ્યના મહાજનપદો મૌર્ય, ગુપ્ત, મુઘલ અને બ્રિટિશ શાસનથી લઈને આઝાદ ભારત સુધીનો ઉલ્લેખ કર્યો હતો. મુખરજીએ ભાષણમાં તિલક, ટાગોર, મહાત્મા ગાંધી, જવાહરલાલ નેહરુ સહિત અન્ય વિદ્વાનોને ટાંકીને રાષ્ટ્રવાદ અને દેશ પર પોતાનો મત વ્યક્ત કર્યો હતો.